7 южтолэзь

Праздникъёс 
  — Сильтӧл нунал.Удмурт калык календарь // Азинлык

 Луэм учыръёс 
 1557 — ӟуч эксэй Иван Грозной 3 арлы выт тыронэз капчиятон сярысь жалованной грамотаез сётӥз Слободской утемысь Сырьяны волостьысь со удмуртъёслы, кинъёс христианской осконэз басьтыны мылкыд каро. 
 1799 — Египетэ поход: 4 нуналъем осада бере Наполеон Яффае пыриз.
 1876 — Александр Белл телефон запатентовать кариз.
 1906 — Финляндия быдӟым княжество пиосъёслы но кышноослы бырйылыны но бырйиськылыны огкадь правоосты сётӥз.
 1914 — князь Вильгельм Вид албан трон вылэ пуксьыны соглаш луиз.
 1926 — Лондон но Нью-Йорк куспын радио но телефон пыр герӟет тупатэмын.
 1933 — Атлантик-Ситиын Чарльз Дарроуен «Монополия» шудон малпамын.
 1936 — вермахтлэн солдатъёсыз демилитаризовать карем Рейн зонае велосипедъёсын пыризы.
 1937 — Ижысь кар телефон станция ужаны кутскиз.
 1939 — УАССР-ын Камбарка ёрос кылдытэмын, но Сарапул республиканской статусъем карлы пӧрмытэмын.
 1946 — Шунды ӝужан пал Германиын кылдытэмын Эрико немец егитъёслэн союззы, кудӥзлэн нырысетӥ тӧроез луиз Эрих Хонеккер.
 1967 — СССР выжиз кык шутэтскон нуналэн 5 нуналъем ужан арняе.
 1981 — Ленинградысь рок-клубез усьтон пусъемын вал «Зоопарк» группалэн концертэныз.
 1987 — «До и после полуночи» телепередачалэн нырысетӥ потэмез.

 Вордскизы 
 1878 — Борис Кустодиев, Россиысь художник.
 1908 — Агафон Вахрушев, удмурт историк но кун ужась, УАССР-ысь Верховной Советлэн тӧроез (1952—1955) но культурая министр (1955—1961).
 1941 — Андрей Миронов, совето актёр, РСФСР-ысь калык артист.
 1947 — Бибинур Загуляева, удмурт кылчи, филология наукаосъя кандидат.
 1948 — Шамиль Тарпищев, Россиысь теннисэн шудӥсь но тренер.
 1958 — Александр Скляр, Россиысь рок крезьгурчи.
 1962 — Виктор Шибанов, удмурт кылбурчи, литература дунъясь.

 Кулӥзы 
 1274 — Фома Аквинский, философ но богослов, шунды пуксён пал черклэн дышетӥсез.
 1925 — Георгий Львов, ӟуч политик, Россиысь Временной правительстволэн тӧроез.
 1993 — Мартти Ларни, финн гожъясьчи но журналист.
 1999 — Стенли Кубрик, Америкаысь кинорежиссёр.
 2009 — Ян Арлазоров, Россиысь театрлэн но эстрадалэн актёрзы.

 Валэктонъёс 

Категория:7-тӥ южтолэзь